**Ettevõtlusõpetus**

*e-kursus Moodle e-õppe keskkonnas*

**See kursus on Sulle, kui**

* õpid gümnaasiumis
* soovid saada praktilisi teadmisi ettevõtluse valdkonnas
* tahad teada, kuidas koostada Osterwalderi ärimudeli lõuendit, eelarvet ja tutvustada oma äriideed
* soovid tulevikus õppida majanduse erialal ja/või tegeleda ettevõtlusega

**Õpiväljundid**

Kursuse läbinud õpilane:

* teab ettevõtlusega ja ettevõttega seotud põhimõisteid;
* omab ülevaadet ettevõtlusest kui interdistsiplinaarsest õpetusest ja sotsiaalsest nähtusest ühiskonnas;
* saab aru ettevõtte erinevate valdkondade (turundus, tootmine/teenindus, personal, rahandus, arvestus) olemusest ja seostest;
* omab teadmisi intervjuu läbiviimisest;
* oskab koostada Osterwalderi ärimudeli lõuendit;
* omab ülevaadet, kuidas koostada eelarvet;
* oskab tutvustada äriideed.

|  |  |
| --- | --- |
| Ainekood | P2TP.TK.056 |
| Kursuse maht | 3 EAP, 78 akadeemilist tundi  |
| Sihtrühm | 10.-12. klasside õpilased (kurusele ei võeta täiskasvanuid) |
| Vastutav õppejõud  | Merike Kaseorg, MBA (ärijuhtimine), Tartu Ülikooli majandusteaduskonna ettevõtluse nooremlektor, merike.kaseorg@ut.ee |
| Osavõtutasu õpilastele | 30 EUR |
| Tulumaksutagastus füüsilisest isikust maksjale | Ei |
| Õpetamise aeg | 2025/2026. õ.-a., alates 06. okt. 2025 |
| Õppetöö vorm | Õppetöö toimub Moodle e-õppe keskkonnas |
| Hindamise vorm ja lõpetamise tingimused | Eristav (A, B, C, D, E, mitteilmunud). Kodutööd sisaldavad nii individuaalseid kui ka rühmatöid. Rühmatööde puhul määravad rühmaliikmed iga liikme protsentuaalse tööpanuse (0-100%) ning õppejõud annab rühmaliikmetele punktid vastavalt nende poolt määratud panusele. Koondhinne kujuneb järgmiselt1. individuaalsed ülesanded:
* enesetutvustus (arvestatud/mittearvestatud),
* mitut teemat hõlmav 1 valikvastustega lühitest – võimalik sooritada 2 korda (positiivne hinne 10-20 punkti),
1. rühmatööd:
* kuus kodutööd (positiivne hinne iga töö eest 7-13 punkti).
 |
| **Sisu lühikirjeldus** | **Kursuse eesmärgiks** on kujundada arusaama ettevõtlusest kui interdistsiplinaarsest õpetusest. Aitab kujundada ettevõtlikku hoiakut ja annab teadmisi oma ettevõttega alustamiseks.Käesolev kursus vastab osaliselt riiklikule õppekavale. |
| **Lisainfo** | **Käesoleva kursuse edukas läbimine annab Teile võimaluse:*** **kanda 3 ainepunkti VÕTA korras Tartu Ülikooli aine „Sissejuhatus ettevõtlusse“ (MJJV.03.184) katteks;**
* **arvestada mõned selle kursuse kodutöödest Tartu Ülikooli aine „Äriplaan“ (MJCV.00.027) raames.**
 |

**Kursuse õppematerjalid on kättesaadavad Moodle’i keskkonnas.**

**Kursuse „Ettevõtlusõpetus“ (P2TP.TK.056) ajakava**

|  |  |  |
| --- | --- | --- |
| **Tähtaeg ja teemad** | **Postita foorumisse** | **Positiivne hinne** |
| **10.10.25 kell 23.55:** Iga kursusel osaleja postitab sõnalise, visuaalse ja/või audiotervituse, mis iseloomustab teda kui õppijat, varasemaid kokkupuuteid ettevõtlusega jms. | Saame tuttavaks | Arvestatud (2 punkti) |
| **13.10.25 kell 23.55:** Iga kursusel osaleja peab registreeruma ühte rühma. Rühma suurus 3-4 õpilast. Kes ei ole hiljemalt **13. oktoobril kell 23.55** ise rühma registreerunud, lisatakse suvalisse rühma kursuse eest vastutava õppejõu poolt. |
| **Individuaalne e-õpe:** 1. teema: Ettevõtlus, ettevõtja; ettevõtte olemus ja koht majanduses; ettevõtete liigitamine (omanik, suurus, ettevõtlusvorm). Äriidee allikad, ärimudel, Osterwalderi ärimudeli lõuend. Sihtturg ja sihtgrupp. |
| **10.11.25 kell 23.55 Kodutöö 1 (rühmatöö):** Rühma äriidee, sihtturu ja sihtgrupi kirjeldamine. **NB! Kõigi rühmatööde nõuded Moodle’i keskkonnas eraldi failis!** | Kodutöö 1 | 7-13 punkti |
| **Individuaalne e-õpe:** 2. teema: Visioon, missioon, eesmärkide süsteem. Konkurents. |
| **01.12.25 kell 23.55 Kodutöö 2 (rühmatöö):** a) Õppejõu poolt määratud rühma Kodutöö 1 retsenseerimine.b) Oma rühma äriidee visiooni, missiooni ja eesmärkide sõnastamine. | Kodutöö 2 | 7-13 punkti |
| **Individuaalne e-õpe:** 3. teema: Tootmine, materjalimajandus (varustamine, laomajandus, transport). Turundus (funktsioonid, eesmärgid, meetmestik, turundusplaan).  |
| **12.01.26** **kell 23.55 Kodutöö 3 (rühmatöö):** a) Rühma äriidee otseste konkurentide analüüs.b) Rühma turundusplaani koostamine. | Kodutöö 3 | 7-13 punkti |
| **Individuaalne e-õpe:** 4. teema: Personalimajandus (töötervishoid ja -ohutus; tariifne ning efektiivne tööaeg; töötasustamine; dividendid). Intervjuu läbiviimine. |
| **Individuaalne e-õpe:** 5. teema: Tulud, püsi- ja muutuvkulud, kasum, kasumilävi, rentaablus, rahavood, käibemaks, ettevõttemajanduslike ülesannete lahendamine.  |
| **09.02.26** **kell 23.55 Kodutöö 4 (rühmatöö):** a) Rühma äriideega samast valdkonnast ettevõtja intervjueerimine.b) Ettevõttemajanduslike ülesannete lahendamine.  | Kodutöö 4 | 7-13 punkti |
| **Individuaalne e-õpe:** 6. teema: Ettevõtte rahastamine, ettevõtluse tugisüsteemid ja toetused. Eelarve. |
| **09.03.26** **kell 23.55 Kodutöö 5 (rühmatöö):** a) Osterwalderi ärimudeli lõuendi täitmine.b) Oma rühma tulude ja kulude (sh põhivara, eristada püsi- ja muutuvkulud koos arvandmetega) eelarve koostamine 1. tegevusaasta kohta. | Kodutöö 5 | 7-13 punkti |
| **06.04.26** **kell 23.55 Kodutöö 6 (rühmatöö):** Rühma äriideed tutvustava video koostamine. | Kodutöö 6 | 7-13 punkti |
| **27.04.26 kell 08.00-23.55** **individuaalne töö:** **Valikvastustega veebipõhine lühitest** 1.-6. teema kohustuslike õppematerjalide põhjal (võimalik sooritada 2 korda). Lõputesti saavad teha need, kellel on sooritatud kõik kohustuslikud kodutööd vähemalt miinimumpunktidele. Lõpphinne kujuneb kõigi kodutööde ja lõputesti punktide liitmise tulemusena.Testis on 10 valikvastustega küsimust (vaid konspektide põhjal). Iga küsimuse juures on 1 õige vastus = 2 punkti.Testi sooritamiseks on aega 14 minutit. |  | 10-20 punkti |